**KÚPNA ZMLUVA č.**

uzavretá v súlade s § 409 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

Obchodné meno:

Sídlo:

V jeho mene konajúci:

Oprávnený rokovať vo veciach:

a) zmluvných

b) technických

Bankové spojenie:

IBAN:

IČO:

DIČ:

IČ DPH:

Internetová adresa:

(ďalej len „kupujúci“)

a

Obchodné meno: ............................................... *(vyplní uchádzač)*

Zapísaný v: ............................................... *(vyplní uchádzač)*

Sídlo: ............................................... *(vyplní uchádzač)*

Zastúpená: ............................................... *(vyplní uchádzač)*

IČO: ............................................... *(vyplní uchádzač)*

IČ DPH: ............................................... *(vyplní uchádzač)*

Bankové spojenie: ............................................... *(vyplní uchádzač)*

IBAN: ............................................... *(vyplní uchádzač)*

E-mail: ............................................... *(vyplní uchádzač)*

Tel: ............................................... *(vyplní uchádzač)*

Fax: ............................................... *(vyplní uchádzač)*

Internetová adresa: ............................................... *(vyplní uchádzač)*

(ďalej len „predávajúci“)

(kupujúci a predávajúci ďalej spolu ako „zmluvné strany" a jednotlivo ako „zmluvná strana")

**PREAMBULA**

Kupujúci a predávajúci uzatvárajú túto zmluvu ako výsledok obstarávania pre zákazku s názvom Software pre industry 4.0.

1. **PREDMET ZMLUVY**
   1. Predmetom tejto zmluvy je záväzok predávajúceho dodať kupujúcemu predmet zákazky:

|  |  |
| --- | --- |
| *Predmet* | *Množstvo* |
| Software pre industry 4.0 | **1** |

a previesť na kupujúceho vlastnícke právo k uvedenému softvéru a záväzok kupujúceho softvér prevziať do vlastníctva a zaplatiť predávajúcemu dojednanú kúpnu cenu, a to všetko za podmienok dojednaných v tejto zmluve.

* 1. Predmet zmluvy je bližšie špecifikovaný v Prílohe č. 1 k tejto zmluve, ktorá je jej neoddeliteľnou súčasťou.
  2. Predávajúci prehlasuje, že mu je zrejmý zámer kupujúceho a požiadavky kupujúceho tak, ako sú uvedené v tejto zmluve a jej prílohách, sú splniteľné a realizovateľné. Predávajúci zároveň vyhlasuje, že je oprávnený a odborne spôsobilý dodať predmet zmluvy podľa ustanovení tejto zmluvy.
  3. Súčasťou dodania predmetu zmluvy je aj doprava na miesto dodania, inštalácia a uvedenie do prevádzky, odskúšanie a odovzdanie dokladov potrebných na užívanie predmetu zmluvy a výkon vlastníckeho práva kupujúceho. Zaškolenie zamestnancov kupujúceho ohľadne obsluhy zabezpečí predávajúci na vlastné náklady. Záväzok predávajúceho dodať technológiu sa považuje za splnený až riadnym splnením záväzkov podľa tohto ods. zmluvy.

1. **DODANIE PREMDETU ZMLUVY**
2. Predávajúci prehlasuje, že sa oboznámil, starostlivo preveril a sú mu zrejmé všetky podmienky dodania predmetu zmluvy a tieto neobmedzene uznal. Predávajúci prehlasuje, že všetky potrebné činnosti súvisiace s dodaním predmetu zmluvy sú mu jasné a bez námietok známe a zároveň prehlasuje, že na základe svojich schopností je plne spôsobilý dodať predmet zmluvy riadne a včas, najmä kompletne a funkčne v súlade s touto zmluvou, v stanovenom termíne, kvalite a kvantite.
3. Predávajúci sa zaväzuje dodať predmet zmluvy na svoje náklady a na svoje nebezpečenstvo. Miestom dodania predmetu zmluvy je: prevádzka kupujúceho v Lehniciach (okres Dunajská Streda, Slovensko)**,**
4. Zmluvné strany sa dohodli na dodaní predmetu zmluvy v termíne do 6 mesiacov odo dňa vystavenia objednávky kupujúcim. V prípade omeškania predávajúceho s dodaním predmetu zmluvy v dohodnutom termíne má objednávateľ právo na zľavu z ceny vo výške 0,02 % za každý aj začatý deň omeškania predávajúceho s dodaním predmetu zmluvy.
5. Zmluvné strany sa dohodli, že predávajúci nie je v omeškaní s dodaním predmetu zmluvy po dobu, po

ktorú nemohol splniť svoju povinnosť súvisiacu s dodaním predmetu zmluvy z dôvodov na strane kupujúceho. V takomto prípade sa lehota dodania predlžuje o dobu omeškania kupujúceho. Takéto skutočnosti musia byť zaznamenané písomne a potvrdené oboma zmluvnými stranami, inak sa predávajúci dostáva do omeškania s dodaním predmetu zmluvy.

1. Predávajúci je povinný odovzdať predmet zmluvy riadne a včas bez akýchkoľvek nedostatkov spolu so všetkými súvisiacimi dokladmi a to výhradne prostredníctvom písomného preberacieho protokolu, ktorý musí byť podpísaný poverenými zástupcami oboch zmluvných strán. Ak kupujúci odmietne predmet zmluvy prevziať, oznámi túto skutočnosť spolu s dôvodmi, pre ktoré ho neprevzal predávajúcemu pričom sa v takomto prípade nedostáva do omeškania s jeho prevzatím.
2. Kupujúci je oprávnený podľa vlastného uváženia začať užívať predmet zmluvy aj s drobnými vadami, ktoré sami osebe ani v spojení s inými nebránia a nesťažujú jeho užívanie. Predávajúci je povinný odstrániť tieto nedostatky riadne a včas, t. j. za podmienok a v lehotách oznámených kupujúcim, v opačnom prípade má kupujúci právo odstrániť nedostatky sám alebo nechať ich odstrániť treťou osobou na náklady predávajúceho.
3. Predmet zmluvy sa považuje za riadne odovzdaný a prevzatý kupujúcim až dňom podpísania preberacieho protokolu.
4. Zmluvné strany sa dohodli, že ak predávajúci pripraví predmet zmluvy na odovzdanie pred dohodnutým termínom, kupujúci je oprávnený predmet zmluvy prevziať aj v skoršom ponúkanom termíne.
5. Predávajúci sa zaväzuje odovzdať kupujúcemu predmet zmluvy podľa tejto zmluvy vyhotovený tak, aby mohol byť použitý na dohodnutý spôsob použitia.
6. **POVINNOSTI KUPUJŮCEHO**
7. Kupujúci sa zaväzuje poskytnúť predávajúcemu požadovanú súčinnosť v rozsahu potrebnom pre riadne a včasné dodanie predmetu zmluvy zo strany predávajúceho.
8. Kupujúci je povinný uhradiť cenu predmetu zmluvy v zmysle článku IV. tejto zmluvy.
9. **CENA**
10. Zmluvné strany sa dohodli na cene za predmet zmluvy vo výške .................................................(doplní uchádzač)............. bez DPH (slovom: ................................................... (doplní uchádzač).
11. Takto určená cena predmetu zmluvy, jej výška a spôsob jej určenia je pevná, nemenná a zahŕňa všetky a akékoľvek náklady, ktoré predávajúci vynaloží pri plnení predmetu tejto zmluvy a je platná a záväzná počas celej doby trvania tejto zmluvy, pričom sa zmluvné strany dohodli, že akékoľvek zmeny výšky odmeny podľa tohto článku zmluvy možno uskutočniť len na základe písomného dodatku k tejto zmluve podpísaného oboma zmluvnými stranami.
12. Kúpnu cenu za predmet zmluvy sa kupujúci zaväzuje zaplatiť predávajúcemu v nasledovných dvoch splátkach bezhotovostným prevodom:

• Prvá splátka vo výške 40% kúpnej ceny na základe faktúry vystavenej predávajúcim po doručení objednávky

• Druhá splátka vo výške 60 % kúpnej ceny bude uhradená na základe faktúry vystavenej predávajúcim po prevzatí predmetu zmluvy kupujúcim

1. Zmluvné strany sa dohodli na lehote splatnosti faktúr 14 (štrnásť ) dní odo dňa jej doručenia predávajúcemu. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.
2. Ak faktúra vystavená predávajúcim nebude obsahovať náležitosti určené všeobecne záväzným právnymi predpismi alebo dohodnuté touto zmluvou, má kupujúci právo vrátiť ju Dodávateľovi na prepracovanie, prípadne doplnenie, a to všetko bez následkov omeškania. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej faktúry kupujúcemu.
3. V prípade omeškania kupujúceho s úhradou ceny predmetu zmluvy má Dodávateľ právo účtovať si úrok z omeškania vo výške 0,02 % z dlžnej sumy za každý deň omeškania.
4. **ZÁRUKY**
5. Po prevzatí predmetu zmluvy kupujúcim na základe preberacieho protokolu patrí kupujúcemu právo na dôkladné otestovanie predmetu zmluvy, najmä jeho funkčnosti, kvality a úrovne zobrazenia aktuálnosti zobrazených informácií a ich usporiadania.
6. Predávajúci a kupujúci sa dohodli na 10-dňovej skúšobnej dobe, ktorá začína plynúť dňom riadneho odovzdania predmetu zmluvy v ktorejkoľvek jeho fáze, a ktorá slúži kupujúcemu na zistenie nedostatkov premetu zmluvy a ich oznámenie predávajúcemu za účelom ich odstránenia.
7. Predávajúci sa zaväzuje nedostatky a chyby zistené počas skúšobnej doby bezplatne na vlastné náklady a v čo najkratšom možnom čase odstrániť. Ak predávajúci zistené nedostatky a chyby neodstráni, kupujúci je oprávnený odstrániť ich sám, resp. dať ich odstrániť tretej osobe na náklady predávajúceho.
8. Zásahom kupujúceho do predmetu zmluvy, bez vedomia predávajúceho počas záručnej doby, stráca kupujúci práva vyplývajúce zo záruky.
9. Záručná doba na predmet zmluvy je 12 mesiacov. Záručná doba začína plynúť dňom nasledujúcim po uplynutí 10-dňovej skúšobnej doby, ktorej uplynutie kupujúci vyznačí v preberacom protokole.
10. V priebehu záručnej doby sa predávajúci zaväzuje odstrániť akékoľvek a všetky vady predmetu zmluvy zistené kupujúcim a oznámené predávajúcemu, a to prioritne a v objektívne najkratšom možnom čase, spravidla do 48 hodín od nahlásenia. Oznámenie vady môže byť odoslané e-mailom alebo telefonicky na kontaktné údaje predávajúceho uvedené v záhlaví tejto zmluvy.
11. **SUBDODÁVKY**
12. Predávajúci je oprávnený zveriť dodanie časti predmetu zmluvy tretej osobe (subdodávateľovi) iba v rozsahu uvedenom v Prílohe č. 3 tejto zmluvy. Pri dodaní časti predmetu zákazky prostredníctvom subdodávateľov je dodávateľ plne zodpovedný voči objednávateľovi za včasné a riadne dodanie, akoby ho dodával sám.
13. Subdodávateľ môže začať dodávanie časti predmetu zmluvy iba po písomnom odsúhlasení objednávateľom. V prípade, ak subdodávateľ začne dodávať časť predmetu bez súhlasu objednávateľa alebo napriek odmietnutiu subdodávateľa kupujúcim má objednávateľ právo prerušiť dodávanie, prípadne žiadať ich vrátenie na náklady predávajúceho. Predávajúci v takomto prípade nemá nárok na predĺženie času plnenia podľa tejto zmluvy, úhrady za takto dodané tovary a ani úhrady za ich odstránenie.
14. **ODSTÚPENIE OD ZMLUVY**
15. Kupujúci môže odstúpiť od tejto zmluvy najmä, avšak nie výlučne aj z nasledovných dôvodov na strane kupujúceho, z ktorých každý sa považuje za podstatné porušenie tejto zmluvy:

a) ak je predávajúci v omeškaní s dodaním predmetu zmluvy podľa tejto zmluvy,

b) ak predávajúci neodstraňuje kupujúcim oznámené vady predmetu zmluvy, ktoré sa objavili počas zhotovovania predmetu zmluvy alebo pri odovzdávaní a preberaní predmetu zmluvy alebo počas záručnej doby.

1. Predávajúci je oprávnený odstúpiť od tejto zmluvy, v prípade, že kupujúci nezaplatí dohodnutú kúpnu cenu v zmysle zmluvne dohodnutých platobných podmienok ani do 30 dní od uplynutia dojednanej lehoty splatnosti.
2. **AUTORSKÉ PRÁVA A UDELENIE LICENCIE**
3. Predávajúci prehlasuje, že je oprávnený a spôsobilý nakladať s majetkovou zložkou autorského práva k softvéru, ktorý je predmetom zmluvy v celom rozsahu.
4. K softvéru, ktorý je predmetom zmluvy v zmysle Autorského zákona č. 185/2015 Z.z. (ďalej len „Autorský zákon“) ako k autorskému dielu, predávajúci udeľuje kupujúcemu nevýhradnú licenciu oprávňujúcu kupujúceho na používanie predmetu zmluvy pre svoju potrebu v rozsahu Autorského zákona na všestranné použitie v neobmedzenom rozsahu na území Slovenskej republiky, ako aj v zahraničí, a to na čas trvania majetkových autorských práv k predmetu zmluvy(ďalej len „Licencia“).
5. V prípade, že v súvislosti s používaním softvéru, ktorý je predmetom zmluvy si všeobecne záväzné právne predpisy, alebo právne či obchodné vzťahy kupujúceho vyžiadajú udelenie súhlasu s takýmto používaním, sa predávajúci zaväzuje tento súhlas kupujúcemu udeliť na jeho výzvu do 30 dní.
6. Rozmnožovanie softvéru, ktorý je predmetom zmluvy môže objednávateľ vykonať iba v rozsahu práv, ktoré podľa Autorského zákona nemožno zmluvne vylúčiť.
7. Súhlas na používanie softvéru, ktorý je predmetom zmluvy treťou osobou môže kupujúci udeliť len s predchádzajúcim písomným súhlasom predávajúceho.
8. Licenciu oprávňujúcu na používanie softvéru, ktorý je predmetom zmluvy môže kupujúci postúpiť len s predchádzajúcim písomným súhlasom predávajúceho.
9. Kupujúcemu sa zakazuje nepovolené poskytnutie licencií dodaného softvéru, ktorý je predmetom zmluvy.
10. Nadobúdateľovi nebudú odovzdané zdrojové kódy softvéru.
11. Licencia oprávňujúca používanie softvéru, ktorý je predmetom zmluvy je udelená kupujúcemu dňom nadobudnutia účinnosti zmluvy a to na dobu určitú do doby zaplatenia celej kúpnej ceny. Po zaplatení celej kúpnej ceny udeľuje predávajúci licenciu na dobu neurčitú.
12. **ZÁVEREČNÉ USTANOVENIA**
13. Právne vzťahy touto zmluvou neupravené sa riadia slovenským právom, najmä príslušnými ustanoveniami Obchodného zákonníka, ako aj ďalšími relevantnými právnymi predpismi Slovenskej republiky.
14. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, budúriešenézmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa procesných predpisov SR. Zmluvné strany sa dohodli, že táto zmluva a všetky vzťahy (hmotnoprávne aj procesné) z nej vyplývajúce sa budú spravovať právnym poriadkom Slovenskej republiky.
15. Predávajúci je povinný strpieť výkon kontroly/auditu súvisiaceho s dodávanými službami overovania súvisiaceho s dodávaným predmetom zmluvy oprávnenými osobami zo strany poskytovateľa nenávratného finančného príspevku kedykoľvek počas platnosti a účinnosti Zmluvy o poskytnutí NFP uzatvorenou medzi kupujúcim a poskytovateľom NFP a poskytnúť im všetku potrebnú súčinnosť. Oprávnené osoby na výkon kontroly, resp. auditu overovania na mieste sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu ,

e) Splnomocnení zástupcovia Európskej komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.

1. Zmluvu možno meniť iba dohodou zmluvných strán vo forme písomných a číslovaných dodatkov podpísaných oboma zmluvnými stranami.
2. Práva a povinnosti zmluvných strán, pokiaľ nie sú stanovené touto zmluvou, sa riadia sa Obchodným zákonníkom a ostatnými príslušnými všeobecne záväznými právnymi predpismi.
3. Táto Zmluva je záväzná aj pre právnych nástupcov zmluvných strán.
4. V prípade, ak ktorékoľvek ustanovenia tejto zmluvy je alebo sa stane neplatným alebo neúčinným, nebude to mať vplyv na platnosť a účinnosť ostatných ustanovení zmluvy. Neplatné alebo neúčinné ustanovenie zmluvy sa nahradí iným, platným a účinným ustanovením, ktoré sa bude svojim významom čo najviac približovať neplatnému alebo neúčinnému ustanoveniu.
5. Táto zmluva nadobúda platnosť a účinnosť dňom jej podpísania oprávnenými zástupcami oboch zmluvných strán.
6. Neoddeliteľnou súčasťou tejto zmluvy je technická špecifikácia predmetu zmluvy tvoriaca jej Prílohu č. 1,cena dodávaného predmetu zmluvy a jej položky v listinnej podobe /Príloha č.2/ a zoznam subdodávateľov tvoriaci /Prílohu č.3. /
7. Táto zmluva je vyhotovená v 4 (štyroch) vyhotoveniach, z ktorých po jej podpísaní obdrží kupujúci 2 (dve) vyhotovenia a predávajúci obdrží 2 (dve) vyhotovenia.
8. Zmluvné strany svojim podpisom potvrdzujú, že si túto zmluvu prečítali a súhlasia s jej obsahom, ktorý zodpovedá ich slobodnej a vážnej vôli. Ďalej potvrdzujú, že táto zmluva nebola podpísaná pod nátlakom alebo za nápadne nevýhodných podmienok.

V ..........................,dňa: V , dňa:

Predávajúci: Kupujúci:

......................................... .........................................

*(vyplní uchádzač)*

Prílohy k zmluve:

P. Č. Názov prílohy:

Príloha č. 1 Podrobný technický opis a údaje deklarujúce technické parametre dodávaného predmetu zákazky

Príloha č. 2 Cena dodávaného predmetu zmluvy a jej položky v listinnej podobe

Príloha č. 3 Zoznam subdodávateľov

**Príloha č. 3 Zoznam subdodávateľov**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme vyjadrený sumou* |
|  |  |  |  |  |
|  |  |  |  |  |
|  |  |  |  |  |

V ..........................,dňa: V Humennom, dňa:

Predávajúci: Kupujúci:

.............................................. ............................................

*(vyplní uchádzač)* Ing. Radovan Ulehla